Povinné osoby určuje § 5 zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov.
Ich zoznam nájdete aj na stránke ministerstva vnútra.
Patria sem napríklad: finančný agent, finančný poradca, audítor, účtovník, daňový poradca, právnická osoba alebo fyzická osoba oprávnená sprostredkovať predaj, prenájom a kúpu nehnuteľností či súdny exekútor.
Povinnou osobou na účely tohto zákona je tiež podnikateľ, ak vykoná obchod v hotovosti v hodnote najmenej 10 000 EUR bez ohľadu na to, či je obchod vykonaný jednotlivo alebo ako viaceré na seba nadväzujúce obchody, ktoré sú alebo môžu byť prepojené.